
Opravné uznesenie Mestský súd Bratislava II, vo veci starostlivosti súdu o maloleté dieťa: D. zastúpené kolíznym opatrovníkom: Úradom práce, sociálnych vecí a rodiny Bratislava, so sídlom Vazovova 7/A, 816 16 Bratislava, dieťa rodičov - matky: S. a otca: C., zastúpený splnomocneným právnym zástupcom: Mgr. Ondrej Dostál, advokát, so sídlom Robotnícka 79, 905 01 Senica, IČO: 37 172 191, o návrhu matky na úpravu výkonu rodičovských práv a povinností k maloletému dieťaťu, takto rozhodol: I. Súd o p r a v u j e Rozsudok Mestského súdu Bratislava II. pod č. k. B5-68P/271/2021 - 730 zo dňa 08.02.2024 v záhlaví a odôvodnení tohto rozsudku tak, že správne má znieť: v záhlaví: „č. k.: B5-68P/271/2021 - 730“ v odôvodnení dátumu vyhlásenie rozsudku: „V Bratislave, 08.02.2024“ II. V ostatných častiach sa Rozsudok Mestského súdu Bratislava II. pod č. k. B5-68P/271/2021 - 730 zo dňa 08.02.2024 n e m e n í. odôvodnenie: 1. Mestský súd Bratislave II Rozsudkom č. k. B5-68P/271/2021 - 730 zo dňa 08.02.2024, právoplatným 08.05.2024 vo výroku I. a V., vo zvyšných výrokoch zrušený Uznesením Krajského súdu v Trnave č. k. 14CoP/139/2024 - 828 zo dňa 12.03.2025 rozhodol tak, že I. Súd zveruje maloletého D. do osobnej starostlivosti matke. II. Obaja rodičia sú oprávnení maloletého zastupovať a spravovať jeho majetok. III. Otec je povinný prispievať na výživu maloletého D., výživným v sume 300€ mesačne, za obdobie od 22.11.2021 do 18.5.2022 a od 19.5.2022 v sume 100€ mesačne, ktorú sumu je otec povinný zasielať k rukám matky vždy do 15. dňa v mesiaci vopred. IV. Zročné výživné na maloletého D. za obdobie 22.11.2021 do 31.1.2024 v sume 1247€ je povinný splácať v 30€ v mesačných splátkach spolu s bežným výživným, počnúc dňom 1.2.2024 k rukám matky pod následkom straty výhody splátok. V. Styk otca s maloletým sa neupravuje. VI. Žiaden z účastníkov nemá nárok na náhradu trov konania. 2. Súd zistil, že písomné vyhotovenie označeného rozhodnutia v záhlaví, a to v označení čísla konania a v odôvodnení v dátume vydania rozhodnutia obsahujú zrejmú nesprávnosť. Uznesením Krajského súdu Trnava pod č. k. 14CoP/139/2024 - 828 zo dňa 12.03.2025, právoplatným dňa 27.03.2025, rozhodol tak, že odvolací súd rozsudok prvej inštancie vo výrokoch II., III., IV. a súvisiacom výroku VI. zrušuje a vec mu vracia na ďalšie konanie.
3. Podľa § 2 ods. 1 zákona č. 161/2015 Z. z. Civilného mimosporového poriadku (ďalej len „CMP“) na konanie podľa tohto zákona sa použijú ustanovenia CSP, ak tento zákon neustanovuje inak. 4. Podľa § 224 zákona č. 160/2015 Z. z. Civilného sporového poriadku (ďalej len „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. 6. Vzhľadom k tomu, že pri písomnom vyhotovení Rozsudku Mestského súdu Bratislava II pod č. k. B5-68P/271/2021 - 730 zo dňa 08.02.2024 je v záhlaví a odôvodnení rozhodnutia zrejmá nesprávnosť, súd postupoval podľa vyššie citovaného zákonného ustanovenia a túto zrejmú nesprávnosť opravil. Poučenie: Proti tomuto uzneseniu odvolanie nie je prípustné (§ 357 Civilného sporového poriadku - ďalej „CSP“).

